**ELi grupierandi määruse vastavuse kinnitus**

EL toimimise lepingu artikli 107 kohaselt on igasugune riigiabi keelatud ja lubatud vaid rangelt ja kitsalt tõlgendatud erandite puhul. Euroopa Kohtu praktika kohaselt peab mõistlikult hoolikas ettevõtja veenduma, et saadud riigiabi on õiguspärane, selles suhtes õiguspärast ootust ei teki. Seepärast peab toetuse taotleja ise kontrollima ja veenduma, et tal on õigus riigiabi saada.

Käesolev kinnitus aitab toetuse taotlejal veenduda ja selgitada, et tema poolt saadav riigiabi vastav Euroopa Komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks (ELT L 187, 26.6.2014, lk 1—78) nõuetele.

Selgitus peab olema koostatud piisava põhjalikkuse, selgusega ja konkreetsusega, et vähemalt asjaomast valdkonda tundev isik saab sellest objektiivselt tervikliku arusaamise. Kahtluse korral tuleks selgitada pigem mahukamalt, mitte eeldada, et kõrvalised isikud suudavad taotleja projekti nüansse ridade vahelt mõista. Selgituses tuleb kasutada Euroopa Komisjoni määruse (EL) nr 651/2014 mõisteid, mitte asendada neid sarnaste oma mõistega ja viidata asjakohastele normidele asjaomase artikli väikseima liigendusüksuse täpsusega.

Selgitus peab sisaldama järgmisi asjaolusid, mistõttu peaks see olema struktureeritud järgmiselt:

1. Määruse (EL) nr 651/2014 asjakohaste üldsätete vastavuse kinnitus (artiklid 1–8, eelkõige välistuste puudumine (artikkel 1), ergutav mõju (artikkel 6)) viidetega konkreetsetele sätetele. Lähtuda tuleb määruse kehtivast redaktsioonist, seda on pärast algteksti muudetud, seisuga 04.2022 kehtiv redaktsioon on siin[[1]](#footnote-1) ja 2022 suvel-sügisel on kavas veel üks mahukas muudatus;
2. Konkreetsetel näitajatel põhinev selgitus selle kohta, et taotleja ei ole raskustes olev ettevõtja artikli 2 punkti 18 tähenduses.
3. Ettevõtja suuruse kinnitus koos vastava arvestusega vastavalt määruse (EL) nr 651/2014 I lisa artiklitele 2–6. Kasutada tuleb Euroopa Komisjoni VKE teatmikus[[2]](#footnote-2) antud selgitusi ja käesoleva kinnituse lisaks olevat näidisdeklaratsiooni vastavalt komisjoni teatisele, mis on avaldatud mh viidatud VKE teatmiku koosseisus lk 46 jj. Juhime tähelepanu, et ettevõtja suuruse hindamisel tuleb arvesse võtta ka seoseid füüsiliste isikute kaudu, kui tegutsetakse lähiturgudel (I lisa artikli 3 lõike 3 kaks viimast lõiku) ja seda, et staatuse muutumiseks peab see hõlmama kahte majandusaastat (I lisa artikli 4 lõige 2).
4. Piisavalt põhjalik ja konkreetne selgitus määruse (EL) nr 651/2014 konkreetse abiliigi kohta: konkreetsete tegevuste konkreetne vastavus, kulude vastavus, abi osakaalu vastavus, välistuste puudumine (koos viidetega vastava artikli asjakohastele lõigetele ja punktidele).

Regionaalabi puhul tuleb käsitleda ka artiklis 13 sätestatud välistuste puudumist, täpsemalt selgitada vastavust konkreetse alginvesteeringu (alam)liigile artikli 2 punktis 49 ning käsitleda artikli 14 kõikide lõigete täidetust.

1. Selgitust lõpetav kinnitus „Taotleja kinnitab, et vastab ka muus osas määruse (EL) nr 651/2014 nõuetele ja puuduvad selles sätestatud välistused. Taotleja on teadlik, et Euroopa Liidu toimimise lepingu artikli 107 kohaselt on riigiabi eelduslikult keelatud ning lubatud vaid rangelt ja kitsalt tõlgendatavatel erandjuhtudel. Euroopa Liidu riigiabiõiguse ja Euroopa Kohtu praktika kohaselt peab mõistlikult hoolikas ettevõtja veenduma, et saadud riigiabi on õiguspärane. Õigusvastaselt saadud riigiabi suhtes ei teki õiguspärast ootust ja see võidakse tagasi nõuda 10 aasta jooksul vastavalt konkurentsiseaduse §-le 42.“

Juhatuse liikme nimi/ allkiri digitaalselt

LISA: VKE staatuse deklaratsioon

**VKE STAATUSE DEKLARATSIOON**

(vt VKE teatmik alates lk 46 )

# Üldandmed:

Ärinimi:

Aadress:

Registrikood:

Juhatuse liikmed:

**Ettevõtja liik vastavalt määruse (EL) nr 651/2014 I lisa artiklile 3:**

**☐** Autonoomne ettevõtja **☐** Partnerettevõtjaid omav **☐** Sidusettevõtjaid omav

Kui ettevõtja ei ole autonoomne, tuleb allolevas tabelis esitada kokkuvõtvad andmed koos kõigi partner- ja sidusettevõtjate asjakohaste andmetega kokku ning seejärel lisada all eraldi tabel ettevõtja enda ja iga tema partner- ja sidusettevõtja kohta

**Koondtabel koos võimalike partner- ja sidusettevõtjate andmetega:**

|  |  |  |
| --- | --- | --- |
|  | **Eelmine vaatlusperiood**  **20… - 20…** | **Vaatlusperiood**  **20… - 20…** |
| Töötajate arv |  |  |
| Aastakäive |  |  |
| Aasta bilansimaht |  |  |

\* Vaatlusperiood tähistab siin kinnitatud aruandega majandusaastat. Koondtabelis tuleb esitada viimase kahe majandusaasta andmed.

**Eraldi tabelid taotleja iga partner- ja sidusettevõtja kohta, märkides partnerettevõtja puhul eraldi ka koondarvestusse minevad näitajad:**

|  |  |  |
| --- | --- | --- |
|  | **Eelmine vaatlusperiood**  **20… - 20…** | **Vaatlusperiood**  **20… - 20…** |
| Töötajate arv |  |  |
| Aastakäive |  |  |
| Aasta bilansimaht |  |  |

# Allkiri

Ettevõtet esindama volitatud allakirjutanu nimi ja ametikoht:

Kinnitan vandega käesoleva deklaratsiooni ja selle lisade õigsust:

1. <https://eur-lex.europa.eu/legal-content/ET/TXT/HTML/?uri=CELEX:02014R0651-20210801&from=EN>. [↑](#footnote-ref-1)
2. <https://ec.europa.eu/docsroom/documents/42921?locale=et>. [↑](#footnote-ref-2)